മജിസ്‌ട്രേറ്റ്

മജിസ്‌ട്രേറ്റ് എന്ന പദം നിയമം നിയന്ത്രിക്കുന്ന ഒരു സാധാരണ പൗരനായ ഉദ്യോഗസ്ഥനെ സൂചിപ്പിക്കാൻ സർക്കാരുകളുടെയും നിയമങ്ങളുടെയും വിവിധ സംവിധാനങ്ങളിൽ ഉപയോഗിക്കുന്നു. ചൈന പോലുള്ള ലോകത്തിന്റെ മറ്റ് ഭാഗങ്ങളിൽ, ഒരു പ്രത്യേക ഭൂമിശാസ്ത്രപരമായ പ്രദേശത്തിന്റെ ഭരണത്തിന്റെ ഉത്തരവാദിത്തം ഒരു മജിസ്‌ട്രേറ്റിനാണ്. ഇന്ന്, ചില രാജ്യങ്ങളിൽ, മജിസ്‌ട്രേറ്റ് എന്നത് കീഴ്‌ക്കോടതിയിൽ കേസുകൾ കേൾക്കുന്ന ഒരു ജുഡീഷ്യൽ ഓഫീസറാണ്, സാധാരണയായി കൂടുതൽ ചെറിയതോ പ്രാഥമികമോ ആയ കാര്യങ്ങൾ കൈകാര്യം ചെയ്യുന്നു. ഇന്ത്യയിൽ ബ്രിട്ടീഷ് ഭരണകാലത്ത് ജില്ലാ മജിസ്ട്രേറ്റ് മാർക്ക് ജുഡീഷ്യൽ അധികാരവും എക്സിക്യൂട്ടീവ് അധികാരങ്ങളും ഉണ്ടായിരുന്നു, ബ്രിട്ടീഷ് ഇന്ത്യയിൽ ജില്ലാ മജിസ്ട്രേറ്റ് ആയ ജില്ലാ കളക്ടറിൽ ആയിരുന്നു എല്ലാ അധികാരങ്ങളും കേന്ദ്രീകരിച്ചിരുന്നത്. എന്നാൽ ഇന്ത്യക്ക് സ്വാതന്ത്ര്യം ലഭിച്ചതിനുശേഷം ജുഡീഷ്യൽ അധികാരങ്ങൾ ജില്ലാ മജിസ്ട്രേറ്റിൽ നിന്ന് ഒഴിവാക്കി പകരം ജുഡീഷ്യൽ അധികാരങ്ങൾ ജുഡീഷ്യൽ മജിസ്ട്രേറ്റുമാർക്ക് നൽകി. നിലവിൽ ഇന്ത്യയിൽ രണ്ടുതരം മജിസ്ട്രേറ്റുമാരാണുള്ളത്. അവ എക്സിക്യൂട്ടീവ് മജിസ്ട്രേറ്റുമാരും ജുഡീഷ്യൽ മജിസ്ട്രേറ്റുമാരും എന്നായി തിരിച്ചിരിക്കുന്നു.
ജുഡീഷ്യൽ മജിസ്ട്രേറ്റ്

ജുഡീഷ്യൽ മജിസ്ട്രേറ്റ് എന്നത് കീഴ്‌ക്കോടതിയിൽ ക്രിമിനൽ കേസുകൾ കേൾക്കുന്ന ഒരു ജുഡീഷ്യൽ ഓഫീസറാണ്. അതാത് ഹൈക്കോടതികൾ ആണ് അവരെ നിയമിക്കുന്നത്. 
ഘടന
 ചീഫ് ജുഡീഷ്യൽ മജിസ്ട്രേട്ട്
 ജുഡീഷ്യൽ ഫസ്റ്റ് ക്ലാസ്സ് മജിസ്ട്രേറ്റ്
 ജുഡീഷ്യൽ സെക്കൻ്റ് ക്ലാസ്സ് മജിസ്ട്രേറ്റ്

എക്സിക്യൂട്ടിവ് മജിസ്ട്രേറ്റ്

അധികാരഘടന
 ജില്ലാ മജിസ്ട്രേറ്റ്
 അഡീഷണൽ ജില്ലാ മജിസ്ട്രേറ്റ് 
 സബ് ഡിവിഷണൽ മജിസ്ട്രേറ്റ്
 എക്സിക്യൂട്ടീവ് മജിസ്ട്രേറ്റ്

വർഗ്ഗം:ഉദ്യോഗസ്ഥർ